《志怪》
宋代·陈古遇

沉沉万仞渊，下有骊龙珠。
佩之寿松乔，售之富侔都。
贪夫临渊羡，重利轻微躯。
百金不龟药，千金水犀珠。
丹砂与翠羽，陆产海所无。
赍装涛浪中，巨阙光炯如。
粲粲两青童，骈肩问所须。
再拜上珠翠，敢问龙起居。
青童粲玉齿，云龙卧玄虚。
为君穷珠山，鞭云取长驱。
云急风更恶，苍梧来时徐。
丹药两须失，哀哉饱鲸鱼。

作者简介：陈古遇，平江（今属湖南）人。元俞焯称其诗高古，无宋末气。事见《诗词馀话》。今录诗三首。